Source: http://mikkeli.cloudnc.fi/fi-FI/Toimielimet/Kasvatus_ja_opetuslautakunta/Kokous_30112017/Mikkelin_kaupungin_sivistystoimen_tilaus(5921)
Timestamp: 2019-09-15 12:36:30+00:00
Document Index: 22491521

Matched Legal Cases: ['§ 58', 'kko ', '§ 50', '§ 52', '§ 53', '§ 54', '§ 55', '§ 56', '§ 57', '§ 59', '§ 60']

Mikkelin kaupungin sivistystoimen tilausajokuljetusten hankinta ajalla 1.1.2018 - 31.12.2019 | Mikkeli
Kokous 30.11.2017
Mikkelin kaupungin sivistystoimen tilausajokuljetusten hankinta ajalla 1.1.2018 - 31.12.2019
Kasvatus- ja opetuslautakunta, kokous 30.11.2017
§ 58 Mikkelin kaupungin sivistystoimen tilausajokuljetusten hankinta ajalla 1.1.2018 - 31.12.2019
MliDno-2017-2395
Hankinnan kohteena on Mikkelin kaupungin koulujen uimahalli-, opintoretki- ym. kuljetuksiin, sivistystoimen ja päivähoidon järjestämiin oppilastapahtumiin tarvittavat linja-autokuljetukset tarjouspyynnön mukaisesti koulupäivinä. Samoja linja-autoja käytetään ”kulttuuripolku”- kuljetuksissa. Hankinta-arvo ylittää EU-kynnysarvon. Hankinnan ennakoitu arvo on noin 80 000 euroa/v, alv 0 %. Hankinnasta julkaistiin tietopyyntö (2017-020360) HILMA -ilmoituskanavan kautta. Tietopyynnön tarkoitus oli tehdä markkinakartoitusta, jossa selvitettiin ja tarkennettiin hankintaan liittyviä näkökohtia ja vaihtoehtoja. Tarjoajilla oli mahdollisuus kommentoida tarjouspyyntöluonnosta etukäteen. Tarjoukset pyydettiin 10.10.2017 päivätyllä tarjouspyynnöllä nro 2017/S 196-402967 HILMA -ilmoituskanavan ja tarjouspalvelun kautta. Hankintamenettely oli avoin. Tarjouspyyntö sisältää option käyttömahdollisuuden vuosille 2020-2021.
Määräaikaan 13.11.2017 mennessä tarjouksen jättivät taksi Valtter Puikkonen, Savonlinja Oy, Mikkelin Palvelutaksit Oy, Soisalon Liikenne Oy, Nina`s Erikoistaksipalvelut Oy, Tilausliikenne Himanen Oy, Ihastjärven Linja Oy, Hanskin Tilausliikenne Ky, Taksiliikenne Tanttu Oy ja Tuplataxi Oy. Jätetyt tarjoukset täyttävät tarjouspyynnön kelpoisuusehdot. Osatarjous oli mahdollista kohderivikohtaisesti. Tarjouspyynnön mukaisesti kaupunki valitsee puitejärjestelyyn riittävän määrän toimijoita.
Autotyypit:
1. Isot linja-autot, yli 30 paikkaa: Puitejärjestelyyn valitaan vähintään 3 toimittajaa.
2. Pienet linja-autot, 10 - 30 paikkaa: Puitejärjestelyyn valitaan vähintään 3 toimittajaa.
Päätöksenteon perusteena on alin hinta. Hintapisteet lasketaan kaavalla pienin annettu arvo / tarjottu arvo x maksimipisteet. Tilausajokuljetukset hankitaan puitesopimustoimittajilta edullisuusjärjestyksessä liitteenä olevan hintavertailun mukaisesti. Pidemmät matkat, kuten mm. päiväretket ja luokkaretket minikilpailutetaan valittujen puitesopimustoimittajien kesken sähköpostitse hankkivan yksikön toimesta, kun matkapäivät ja kilometrit ovat tiedossa. Tarjousten hintavertailutaulukko on liitteenä nro 1, johon on merkitty rivikohtaiset valinnat puitejärjestelyyn valituista ja puitesopimusluonnos on liitteenä nro 2. Hankinta-asiakirjat ovat nähtävillä kokouksessa.
Kasvatus- ja opetuslautakunta päättää valita puitejärjestelyyn ajalle 1.1.2018 - 31.12.2019 liitteenä olevan vertailun (liite 1) mukaisesti seuraavat toimijat: taksi Valtter Puikkonen, Savonlinja Oy, Mikkelin Palvelutaksit Oy, Soisalon Liikenne Oy, Nina`s Erikoistaksipalvelut Oy, Tilausliikenne Himanen Oy, Ihastjärven Linja Oy, Hanskin Tilausliikenne Ky, Taksiliikenne Tanttu Oy ja Tuplataxi Oy. Tilausajokuljetukset hankitaan puitesopimustoimittajilta edullisuusjärjestyksessä huomioiden tilaajan kalustovaatimukset.
Mikkelin kaupunki ei sitoudu tiettyihin hankintamääriin sopimuskauden aikana. Kaupungin muut yksiköt voivat tarvittaessa hyödyntää puitesopimusta. Kaupunki tekee erillisen päätöksen option käytöstä vuosille 2020 ja 2021. Kasvatus- ja opetuslautakunta valtuuttaa kasvatus- ja opetusjohtajan allekirjoittamaan puitesopimukset ja päättämään mahdollisesta option käyttöönotosta.
Merkitään, että Juha Hakkarainen ilmoitti olevansa esteellinen ja poistui kokouksesta tämän pykälän käsittelyn ajaksi. Ilmoitus hyväksyttiin.
Opetus- ja koulutuspalvelujen hallinto, Kyytineuvo, hankintapalvelut, tarjouksen jättäneet yritykset
LIITE_1_vertailutaulukko_135570(4).pdf.pdf (pdf, 403 kt)
LIITE_2_Puitesopimus_tilausajopalvelujen_hankinta.pdf.pdf (pdf, 40 kt)
PL 33 (Raatihuoneenkatu 8-10) 50101 MIKKELI
§ 50 Viranhaltijoiden päätösten otto-oikeus/sivistysjohtaja
§ 52 Viranhaltijoiden päätökset tiedoksi/sivistysjohtaja
§ 53 Ilmoitusasiat ja viranhaltijoiden päätökset tiedoksi
§ 54 Eron myöntäminen Niina Kuuvalle kasvatus- ja opetuslautakunnan jäsenyydestä ja uuden jäsenen valitseminen
§ 55 Tulosaluejohtajan nimeäminen, lukiokoulutus, toisen asteen korkeakouluyhteistyö -tulosalue
§ 56 Kalevankankaan päiväkodin sisäilmakorjaus
§ 57 Yksityisen päiväkotihoidon palvelusetelikäsikirjan päivittäminen
§ 59 Perusopetuksen lukuvuosisuunnitelmien yhteenveto lukuvuonna 2017-2018.
§ 60 Talousarvion toteutumisen seuranta 10/2017, kasvatus- ja opetuslautakunta